ลภัสลัล จิรเวชสุนทรกุล

ลภัสลัล จิรเวชสุนทรกุล (เกิด 7 ธันวาคม พ.ศ. 2537) ชื่อเล่น มายด์ เป็นนักแสดงและพิธีกรชาวไทย 

ลภัสลัลเริ่มเป็นที่รู้จักแพร่หลายในโลกอินเทอร์เน็ตที่ซึ่งแฟนเพจของเธอปัจจุบันมีผู้ติดตามเป็นจำนวนมาก ส่วนงานในวงการบันเทิงนั้นเริ่มขึ้นใน พ.ศ. 2554 ด้วยการแสดงมิวสิกวิดีโอเพลง "บทเพลงรักแห่งแผ่นดิน" ภายหลังได้แสดงมิวสิกวิดีโออีกหลายเพลง ได้รับคัดเลือกให้แสดงนำในละครชุดเรื่อง น้องใหม่ร้ายบริสุทธิ์ ตั้งแต่ พ.ศ. 2556 แล้วจึงมีผลงานการแสดงทั้งในละครโทรทัศน์และภาพยนตร์อีกหลายเรื่อง เป็นต้นว่า รักนะเป็ดโง่ (พ.ศ. 2558), รักต้องจูบ (พ.ศ. 2559), เลิฟซองส์เลิฟสตอรีส์ (พ.ศ. 2559), พยาบาลพิเศษ..เคสพิศวง (พ.ศ. 2559), ยู-พรินซ์ซีรีส์ (พ.ศ. 2560), กลรักเกมมายา (พ.ศ. 2560), และ คำรักจากก้อนหิน (พ.ศ. 2560)

ใน พ.ศ. 2559 ลภัสลัลออกผลงานเพลงแรก คือเพลง "เพื่อนสนิท" ประกอบละคร รักต้องจูบ

ประวัติ

ลภัสลัลเกิดเมื่อวันที่ 7 ธันวาคม พ.ศ. 2537 ณ โรงพยาบาลไทยนครินทร์ กรุงเทพมหานคร ครอบครัวมีพื้นเพอยู่ ณ จังหวัดฉะเชิงเทรา

ชื่อเดิมว่า "วิรพร" มาจากชื่อของบิดา คือวิเสริฐ และชื่อของมารดา คือดวงพร ต่อมาในวันที่ 12 เมษายน พ.ศ. 2560 เปลี่ยนชื่อเป็น "ลภัสลัล" มีความหมายว่าหญิงงามผู้มีลาภ เพื่อเป็นเคล็ดเกี่ยวกับสุขภาพ

มารดาของลภัสลัลเป็นนักบัญชี ลภัสลัลมีน้องสาวหนึ่งคนชื่อวิชญาพร จิรเวชสุนทรกุล ชื่อเล่นว่ามีน

ลภัสลัลสำเร็จการศึกษาระดับประถมศึกษาจากโรงเรียนเซนต์หลุยส์ ฉะเชิงเทรา จังหวัดฉะเชิงเทรา มัธยมศึกษาตอนต้นจากโรงเรียนปรีชานุศาสน์ จังหวัดชลบุรี มัธยมศึกษาตอนปลายจากโรงเรียนชลกันยานุกูล จังหวัดชลบุรี และระดับปริญญาตรีในสาขาวิชาการภาพยนตร์และวีดิทัศน์ คณะนิเทศศาสตร์ มหาวิทยาลัยรังสิต ได้รับทุนความสามารถพิเศษด้านการแสดง

ในเดือนกุมภาพันธ์ พ.ศ. 2567 ลภัสลัลตกลงสมรสกับสุนิษฐ์ สก๊อต หลังคบหาดูใจกันมา 7 ปี ทั้งสองจดทะเบียนสมรสกันในเดือนกุมภาพันธ์ พ.ศ. 2568 และกำหนดจัดพิธีสมรสในเดือนธันวาคม พ.ศ. 2568 ก่อนหน้านี้มีพิธีหมั้นในวันที่ 3 พฤศจิกายน พ.ศ. 2568

การงาน

ใน พ.ศ. 2554 ขณะศึกษาระดับมัธยมศึกษาปีที่ 5 ลภัสลัลเข้าประกวดยูทิปเฟรชชีบิวตี และเป็นผู้ชนะเลิศประจำภาคตะวันออก เพื่อนจึงสร้างแฟนเพจในเว็บไซต์เฟซบุ๊กและอินสตราแกรมให้ ทำให้เป็นที่รู้จักมากขึ้น ปัจจุบัน แฟนเพจของลภัสลัลมีผู้ติดตามหลายล้านคน

ใน พ.ศ. 2554 นั้น ลภัสลัลยังได้แสดงมิวสิกวิดีโอเพลง "บทเพลงรักแห่งแผ่นดิน" นับเป็นผลงานการแสดงชิ้นแรก ต่อมาใน พ.ศ. 2555 ลภัสลัลขึ้นมัธยมศึกษาปีที่ 6 ได้แสดงมิวสิกวิดีโอเพลง "แค่ของเลียนแบบ" ของนนทนันท์ อัญชุลีประดิษฐ์ และเพลงอื่น ๆ อีกหลายเพลง แล้วลภัสลัลเข้าร่วมคัดเลือกเป็นนักแสดงประจำละครชุด น้องใหม่ร้ายบริสุทธิ์ เป็นหนึ่งในแปดคนที่ได้รับเลือก ต้องเรียนการแสดงอยู่ระยะหนึ่ง จึงได้แสดงเป็นตัวละครชื่อน้ำขิง ในละครดังกล่าวตั้งแต่ พ.ศ. 2556 ภายหลัง ลภัสลัลได้แสดงละครอีกหลายเรื่อง เป็นต้นว่า ใน พ.ศ. 2559 ปีเดียว ต้องถ่ายละครหกเรื่องต่อเนื่องกัน คือ รักต้องจูบ, เลิฟซองส์เลิฟสตอรีส์, ยู-พรินซ์ซีรีส์, พยาบาลพิเศษ..เคสพิศวง, กลรักเกมมายา, และ คำรักจากก้อนหิน

ส่วนงานภาพยนตร์นั้น ลภัสลัลได้แสดงเป็นครั้งแรกในภาพยนตร์สยองขวัญเรื่อง จิตสัมผัสสามดี ซึ่งเผยแพร่เมื่อ พ.ศ. 2556 ในปีเดียวกันนั้นลภัสลัลยังได้แสดงภาพยนตร์อีกสองเรื่อง คือ รักโง่ ๆ และ ยอดมนุษย์เงินเดือน ครั้น พ.ศ. 2558 ลภัสลัลได้แสดงภาพยนตร์เรื่อง ละติจูดที่ 6 ซึ่งว่าด้วยความไม่สงบในชายแดนไทยภาคใต้

ด้านผลงานเพลง ใน พ.ศ. 2559 ลภัสลัล และจิรกิตติ์ ถาวรวงศ์ นักแสดงคู่ในละคร รักต้องจูบ ร่วมกันร้องเพลง "เพื่อนสนิท" ประกอบละครดังกล่าว โดยเป็นการนำเพลงของเอ็นโดรฟินมาขับร้องใหม่

นอกเหนือจากงานในวงการบันเทิงแล้ว ลภัสลัลมีธุรกิจชุดว่ายน้ำ ชื่อแบรนด์ว่า "สวิมมี" (Swimme)

ชีวิตส่วนตัว

ลภัสลัลมีโรคประจำตัว คือโลหิตจาง

ลภัสลัลได้รับอิทธิพลจากมารดาที่เป็นนักบัญชี ทำให้ชอบคณิตศาสตร์ สามารถคิดเลขเร็ว และเคยใฝ่ฝันจะเป็นนักบัญชี

ลภัสลัลสามารถทำขนมฝรั่งได้ ขณะเรียนมัธยมศึกษา เคยร่วมกับน้าของตนทำร้านขนมชื่อ "ลองเด่ะ" อยู่ที่อำเภอบางปะกง ลภัสลัลทำขนมเอง แล้วนำไปขายที่โรงเรียนบ้างโรงพยาบาลบ้างเป็นต้น แต่เมื่อลภัสลัลเข้าศึกษาต่อในกรุงเทพมหานครแล้ว น้าจึงทำอยู่คนเดียว 

ลภัสลัลยังสามารถเล่นกีตาร์ หัดเล่นมาแต่เด็ก สมัยเรียนประถมศึกษา มีวงดนตรีของตนเอง ชื่อวงว่า "ปลาทู" ลภัสลัลชอบดนตรีร็อกอย่างยิ่ง เริ่มชอบดนตรีแนวนี้หลังจากที่เพื่อนผู้ชายแกล้งหลอกให้ไปหามาฟัง

นอกจากนี้ลภัสลัลชื่นชอบกีฬาฟุตบอล ลภัสลัลกล่าวว่า เริ่มชมกีฬานี้มาตั้งแต่ พ.ศ. 2549 เพราะได้รับอิทธิพลจากคนรอบข้าง ทีมฟุตบอลที่ชอบคือลิเวอร์พูล

บทบาททางการเมือง

ลภัสลัลเป็นหนึ่งในศิลปินวัยรุ่นที่แสดงออกถึงการสนับสนุนขบวนการประชาธิปไตยในประเทศไทยและต่อต้านระบอบเผด็จการ ซึ่งรวมถึงการสนับสนุนการประท้วงในประเทศไทย พ.ศ. 2563–2564 และการวิพากษ์วิจารณ์รัฐบาลพลเอก ประยุทธ์ จันทร์โอชา อย่างต่อเนื่อง เช่น ในเรื่องการใช้ความรุนแรงต่อผู้ประท้วง การบริหารราชการแผ่นดิน และการรับมือกับการระบาดทั่วของโควิด-19

ผลงานการแสดง
ละคร

 ปี  เรื่อง ตอน บทบาท เครือข่าย อ้างอิง 2556 น้องใหม่ร้ายบริสุทธิ์  น้ำขิง ช่อง 3  รักจัดเต็ม  วาย  ฮอร์โมนส์ วัยว้าวุ่น  มิ้น ช่องวัน  ฟรายเดย์แอมอินเลิฟ  ซี ยูทูบ  ดาวเกี้ยวเดือน  พิมพ์ไทย ช่อง 3  2557 สามหัวใจเสริมใยเหล็ก เสื้อสีฝุ่น อ่อง  2558 รักนะเป็ดโง่ อย่ามองนะถ้าไม่อยากตกหลุมรัก แมวน้ำ จีเอ็มเอ็ม 25  2559 รักต้องจูบ ยัยแสนดีขอยกหัวใจดวงนี้ให้หนุ่มวิศวะ แสนดี  เลิฟซองส์เลิฟสตอรีส์ ไม่แข่งยิ่งแพ้ มินนี่  พยาบาลพิเศษ..เคสพิศวง  ชญานิตย์ ครองบุญ (นิว)  2560 ยู-พรินซ์ซีรีส์ ไม่ได้บังคับ แต่รับรักผมเถอะ (เซอร์เวย์) เฌอริมาร์ ธนิยะธนากร (เชอรี่มิลค์)  กลรักเกมมายา  เบล ทรูโฟร์ยู  พ่อบ้านใจกล้าสตอรี่  แทนใจ ช่องเวิร์คพอยท์  คำรักจากก้อนหิน  อาย ช่อง 3 เลิฟซองส์เลิฟซีรีส์ โปรดส่งใครมารักฉันที จิน จีเอ็มเอ็ม 25  เลิฟบุกส์เลิฟซีรีส์ เผลอใจให้รักเธอ ซัมเมอร์  2561 จูบให้ได้ถ้านายแน่จริง  แสนดี  ไลก์...ได้เรื่อง  ลูกแก้ว  วันเกิดของนาย วันตายของฉัน  ธารน้ำ ขวัญอยู่  โลกโซเชี่ย ล โซเชียลซินโดรม  เดอะลักกีวัน มิวมิ้นท์ ไลน์ทีวี  2562ตัวสลับแฟมิลี่ ฤดูกาลที่ 2  มิ้ง จีเอ็มเอ็ม 25 สามเราต้องรอด  หมิว ช่องวัน 31  เพลิงรักเพลิงแค้น  เฟย์ ช่อง 3 จูบสุดท้ายเพื่อนายคนเดียว  แสนดี จีเอ็มเอ็ม 25  2563 หอนี้ชะนีแจ่ม ริชชีริช รวยนะคะรู้ยัง ดัชเชส อภิมหาเงินทอง / แดงเล็ก แซ่หยาง  อุ้มรักเกมลวง  โตเกียว ช่องวัน 31  สปาร์คใจนายจอมหยิ่ง อันนา ช่อง 3 เอชดี 2564 ดวงใจในมนตรา  มิกะ  46 วันฉันจะพังงานวิวาห์ น้อยหน่า จีเอ็มเอ็ม 252565 สปาร์คใจนายจอมหยิ่ง 2 อันนา ช่อง 3 เอชดี 	 สายลับลิปกลอส  น้ำผึ้ง 	2566 อีกครั้ง ฉันรักเธอ วิว จีเอ็มเอ็ม 25  เกมรัก นักล่า บาร์ลับ นิธาน  2567 สงครามสมรส  อรนลิน วสันต์วานิช (ลิน) ช่องวัน 31  2568 มูเกิร์ล เดทที่วัด นัดที่ศาลเจ้า  มาลา โมโนแมกซ์  แต่ละปีที่มีเธอ มิรา ช่องวัน 31 

ภาพยนตร์

 ปี  เรื่อง บทบาท อ้างอิง 2556 จิตสัมผัสสามดี แก้ว  รักโง่ ๆ อิงลิช  ยอดมนุษย์เงินเดือน โบ  2558 ละติจูดที่ 6 เฟิร์น  ซิงเกิลเลดี้ เพราะเคยมีแฟน ไบร์ท (วัยรุ่น)  2565 5 แม่บ้านถล่มมาเฟีย ก้อย 

ภาพยนตร์สั้น

 ปี  เรื่อง ตอน บทบาท อ้างอิง 2556 รักจริงปิ๊งเก้อ เลิฟเคมิสทรี รักนี้ไม่มีสูตร ซายน์  2557 ภารกิจพิชิตเธอ  เจน 

มิวสิกวิดีโอ

 ปี  เพลง ศิลปิน อ้างอิง 2554 "บทเพลงรักแห่งแผ่นดิน" รวมศิลปิน  2555 "ข้างกาย" วอตเอเวอร์  "แค่ของเลียนแบบ" นนทนันท์ อัญชุลีประดิษฐ์  "ถ้าความคิดถึงฆ่าคนได้" สมิทธิ์ อารยะสกุล  "สตรอว์เบอร์รีเครซี" มัมมีแดดดี  2556 "บ่ายสอง" นนทนันท์ อัญชุลีประดิษฐ์ 2559 "ความคิดถึงทะลุสายฝน" มัชรูมฮันเตอร์ และจุลจักร จักรพงษ์  "บันทึกในใจ" สลีปรันเวย์  2560 "ต่อให้" ปณิชา เมธาวิชิตชัย 2563 "ยังไงก็ต้องไหว" เดอะมูสส์  2566 "แต่งครับ" ลิปตา และฟักกลิ้งฮีโร่ 

รายการโทรทัศน์

 ปี  รายการ เครือข่าย อ้างอิง 2557 ซูแลนด์ ดินแดนหรรษา ไทยรัฐทีวี  เวรีเกิลส์สตอรี ทรูวิชันส์ 69, ทรูวิชันส์ 79  2563 วีก็อตแมร์รีด์ไทยแลนด์ ทรูไอดี 2568 สคูลลันช์แอตแทก อิสต์เม็ปไทม์ เวิร์คพอยท์ 

รายการอินเทอร์เน็ต

 ปี  รายการ เครือข่าย อ้างอิง ตั้งแต่ 2560 อิตมายด์ กู๊ดเดย์ ออฟฟิเชียล 

ผลงานเพลง

 ปี ซิงเกิล หมายเหตุ อ้างอิง 2559 "เพื่อนสนิท" ร้องกับจิรกิตติ์ ถาวรวงศ์ ประกอบละคร รักต้องจูบ 

อ้างอิง

อ่านเพิ่ม



แหล่งข้อมูลอื่น

หมวดหมู่:นักเคลื่อนไหวชาวไทย
หมวดหมู่:นักแสดงเด็กหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงวัยรุ่นชาวไทย
หมวดหมู่:นักแสดงสังกัดบรอดคาซท์ ไทย เทเลวิชั่น
หมวดหมู่:นักแสดงหญิงชาวไทยในศตวรรษที่ 21
หมวดหมู่:นางแบบเด็กชาวไทย
หมวดหมู่:เน็ตไอดอล
หมวดหมู่:บุคคลจากจังหวัดฉะเชิงเทรา
หมวดหมู่:บุคคลจากโรงเรียนชลกันยานุกูล
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:ยูทูบเบอร์ชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564